

CAN ALARÜS 

Âm y golMsydd ar y Tato trwy’r wlady) 
gyffredin. 



1 Holl drigolion broydd a bryniau, 

Dewch i wrando hyn o eiriau, 

Mae’r amgylchiad sydd dan sylw, 

Ar bob dyn yn uchel alẅ. 

2 Amlwg yw i chwi a minau, 

Fod y byd er maint ei freintiau, 

Fel ara farn yn üchelwaeddi, 

Oni bai fod Duw’n hir oedi. 

3 Ein dyledswydd mae’n ddiamauj 
Yw ymostwng am ein beiau, 

Os hir erys Duw cyn taro, 

Trwm y dial pan y delo. 

4 Mae pob rhan o> greadigaeth, 

Dan awdurdod ei Iy wodraeth, 

Ser y nefoedd a’r pianedaü, 

Wrth ei arch sy’n cadw’u deddfaö. 

5 Eto dyn sy’n gwrthryfeîa, 

Yn ei erbyn hyd yr eitha,’ 

Dichon Duw â barnedigaeth, 

OII ein taro fel cenhedlaeth. 

€ Wel, os félly pwy all ameu 

Nad oes barn yn awr i raddaa 

Dim ond edrych ar y tato, 

Mewn modd llym mae hyn yn tystío. 

7 Mae’n dra amlwg fod y tato 
Yn y ddaearyn diíFrwytho, 

Os nad barn yw hyn ar Brydain, 
Rhowch wybodaeth beth yw’r dyben. 

8 Roedd y tato mewn rhai raanau 
Yn dra blin yn pydru llyne’; 

Fel nad oedd gan rai trigolion, 

’R wy’n dra siwr ddira hanner digon- 

9 Er fod llawer trwy ymdr^chu 
Wedi cadw had rhag pýdru, 

Gan obeithio cael meddiannu 
Llawnder mawr o dato ’leni. 

10 Ond yn groes i bob dysgwyliad, 

Fe ddaeth blinder mwy i’n teimlad, 
Nid oedd Ilynedd i’w gydmaru 

At y golled sydd eleni. 

11 Er mor fuddiol oedd y tato, 

A’u buddioldeb rhaid ffarwelo, 

Wrth bob arẁydd sydd eleni 
’R aiíF y tato ffwrdd o Gymru. 

12 Mawr mor llon oedd teulu’r bwthyn, 
Pan gaent dato a llaeth enwyn; 

Fe ai’r plant mewn modd cyffredin, 
Ffwrdd heb fara ac heb enllyn. 

13 Nid wy’n beio’r cabbage gwynion, 

Os bydd cig wrth ferwi’r crochon, 

Pys a ffa ac erfin hefyd, 

Maent yn dda er meithrin bywyd. 

14 Ond pe bawn yn cael fy newis, 
’Nawr mi weidda yn gyhoeddus, 

Os caf dato yn fy mwthyn, 

Fe gewch chwithau’r dail a’r erfin. 

15 Pan bo’r plant yn gweiddi bara, 

Heb un dorth i’w chael i fwyta; 

Boled dda o gawl a thato 

Yn eu boliau wna eu boddio. 

16 Nid oes neb sydd yma’n cofio 
Wel’d amgenach darpar tato 
Nag yr oedd i’w gweled leni, 

Gan drigolion oll oddeutu. 

17 ’Roedd y gwrisg yn llanw’r rhychiau 
Gerllaw cyd a chwi a minau, 

A phob arwydd ar y meusydd 
Am gnwd da o dato newydd. 

18 Ond er galar dwys i’r gweiniaid, 

Y mae’r gwrisg yn awr i’w gweled, 
OII yn crino yn y caeau, 

Heb fawr danynt ond y gwreiddiau. 

19 Ac os bydd rhai tato’n dduon, 

Nid yw’r rhainy ond rhai bychen, 

Ac yn aml iawn yn pydru 

Cyn y delont i’w maintioli. 

20 Nid oes neb o’r naturiaethwyr, 

AIl ddywedyd mewn modd sicr, 

Beth yw’r achos fod y tato, 

Trwy’r ardaloedd yn diíFrwytho. 

21 Er fod rhai yn treio haeru 

Y mae’r llwydrew ar goleuni, 

Wnaeth effeithio ar y tato, 

Nes eu difa a’u dystrywio. 

22 Wel, os felly b’le bu’r goleu, 
Llwydrew hefyd, amrywiaethau, 

Heb ddystrywio tato Cymru, 

Cyn y llynedd ac eleni ? 

23 Amlwg yw fod Ilaw Rhagluniaûtb, 

Wrthy gofchwyl hoh amheuaeth, 

Er na wyddom beth y w’r amcan, 

’Does a wyr ond Duw ei hunan. 

24 Gan mai Duw sy’n Ilywodraethu, 

Peidiwn ninau gwangaloni, 

Gallwn gael ein cynnal eto, 

Gwedi’r tato gael oH ein gado. 

25 ’Rwyfyn clywed fod canmoliaeth 
I’r gwenithau trwy’r gym’dogaeth, 

Er fod achwyn mewn rhai manau 
Ar y cyrchau a’r barlisiau. 

26 Os yw’r bill corn wedi pasio, 

Fel mae dynion ’nawr yn tystio, 

Fe ddaw’r bara yn dra buan, 

I dylodion am bris bychan. 

27 Rhan ein gofal am gynnaliaeth, 

OII i drefn ddoeth rhagluniaeth, 

Byddwn foddlon doed a ddelo, 

Fel mae Duw yn ewyllysio. 

28 Gan fod rhaid i chwi a minnau, ~ 

Fyw am byth mewn un oddau-Ie ; 

Gwell yw dyodde’ prinder yma, 

Na mewn byd sydd byth i bara. 

29 Byddwn ddiwyd hwyr a boreu, 

Am gael ymborth i’n heneidiau, 

Fel bo genym obaith bywyd, 

Draw i’r bedd mewn bythol wynfyd. 
Cwmjelin, LEVI GIBBON, a’i cânt. 

Na fydded i neb argraffu y gân hon heb genad 
yr awdwr. 

